Kazalo

1............ Uvod. 3

2............ Finančni položaj sklada 31. decembra 2013. 4

2.1......... Finančni tokovi sklada. 4

2.2......... Pomembne transakcije. 5

2.3......... Pomembne transakcije po datumu poročanja. 6

2.4......... Predložitev računov. 6

2.4.1...... Podlaga za pripravo. 6

2.4.2...... Predkonsolidirani računovodski izkazi sklada na dan 31. decembra 2013. 6

3............ Plačila v sklad ali iz njega. 12

3.1......... Pravna podlaga za plačila v sklad iz splošnega proračuna. 12

3.2......... Plačila v splošni proračun ali iz njega med proračunskim letom.. 12

3.2.1...... Oblikovanje rezervacij sklada. 12

3.2.2...... Obresti na naložbe likvidnih sredstev sklada. 12

4............ Obveznosti sklada. 15

4.1......... Zamujena plačila. 15

4.2......... Prejemek EIB.. 15

1. Uvod

Z Uredbo Sveta (ES, Euratom) št. 480/2009 z dne 25. maja 2009[1] (kodificirana različica) je bil ustanovljen Jamstveni sklad za zunanje ukrepe (v nadaljnjem besedilu: sklad) za poplačilo upnikov Unije v primeru zamude upravičencev do posojil, ki jih odobri ali zanje da jamstvo Evropska unija. V skladu s členom 7 te uredbe je Komisija finančno poslovodenje sklada zaupala Evropski investicijski banki (EIB) na podlagi sporazuma, ki sta ga podpisali Skupnost in EIB 23. novembra 1994 v Bruslju in 25. novembra 1994 v Luxembourgu, in ki je bil kasneje spremenjen 17. in 23. septembra 1996, 8. maja 2002, 25. februarja 2008, 20. oktobra 2010 ter 9. novembra 2010.

Na podlagi člena 8 te uredbe mora Komisija Evropskemu parlamentu, Svetu in Računskemu sodišču vsako leto do 31. maja poslati poročilo o položaju sklada in njegovem upravljanju za preteklo proračunsko leto.

To poročilo skupaj z delovnim dokumentom služb Komisije zagotavlja te informacije. Temelji na podatkih, prejetih od EIB, v skladu s sporazumom.

2. Finančni položaj sklada 31. decembra 2013

Finančni položaj sklada je vsota vseh finančnih tokov, odkar je bil ustanovljen leta 1994.

2.1. Finančni tokovi sklada

Vrednost sklada je znašala 2 004 356 642,91 EUR (glej oddelek 3 delovnega dokumenta služb Komisije: Izkaz finančnega položaja sklada na dan 31. decembra 2013 po podatkih EIB). V nadaljevanju je navedena vsota tokov, odkar je bil sklad ustanovljen:

Jamstveni sklad || Znesek na dan 31. 12. 2013 || Znesek na dan 31. 12. 2012 || Sprememba

plačila iz proračuna v sklad || 3 598 826 794,00 || 3 540 394 500,00 || 58 432 294,00

zaporedni letni neto izidi || 878 284 248,11 || 846 343 661,55 || 31 940 586,56

izterjava plačil, ki jih sklad opravi za neizpolnjene obveznosti || 578 854 353,78 || 578 854 353,78 || 0,00

druge obveznosti (vključno z unovčenimi jamstvi, ki še niso plačana, in provizijami za upravljanje EIB) || 23 066 612,47 || 18 819 492,23 || 4 247 120,24

provizije, prejete ob izterjavi z zamudo (leta 2002) || 5 090 662,91 || 5 090 662,91 || 0,00

pozivi za kritje iz sredstev sklada (vključno z unovčenimi jamstvi, ki še niso plačana) || (584 704 389,46) || (519 866 214,55) || (64 838 174,91)

zaporedna vračila v proračun (vključno z izjemnim vračilom v proračun zaradi pristopa novih držav članic) || (2 531 726 712,72) || (2 501 391 526,79) || (30 335 185,93)

prilagoditev vrednosti portfelja v skladu z vrednotenjem MSRP || 36 665 073,82 || 53 681 272,87 || (17 016 199,05)

Računovodska vrednost sklada || 2 004 356 642,91 || 2 021 926 202,00 || (17 569 559,09)

V letu 2013 se je računovodska vrednost sklada znižala za približno 18 milijonov EUR. To je mogoče pojasniti s:

povečanjem

· prispevka iz proračuna (znesek oblikovanja rezervacij) v višini 58 milijona EUR, da se sklad prilagodi ciljnemu znesku v višini 9 %,

· neto prihodkov iz finančnih operacij, ki so znašali 32 milijonov EUR,

· spremembe v višini 4 milijonov EUR, predvsem iz obveznosti za unovčena jamstva sklada (izplačane v začetku leta 2014);

zmanjšanjem

· posredovanja sklada za kritje zamujenih plačil Sirije v skupnem znesku 65 milijonov EUR, od tega je bilo na dan 31. decembra 2013 še vedno neplačanih 22 milijonov EUR (druge obveznosti),

· vračil v proračun v višini 30 milijonov EUR zaradi pristopa nove države članice (Hrvaška),

· Vrednost portfelja se je zmanjšala za 17 milijonov EUR zaradi prilagoditve njegove vrednosti glede na tržne razmere.

2.2. Pomembne transakcije

(1) Od novembra 2011 se EIB sooča z zamudami plačil sirskih državnih posojil. V skladu z jamstvenim sporazumom med EU in EIB je posledično EIB pri jamstvenem skladu v letu 2012 unovčila štiri jamstva v skupnem znesku 42 milijonov EUR, od česar je izterjala 2,15 milijona EUR, v letu 2013 pa devet jamstev v višini 64,83 milijona EUR (glej točko 4.1 Zamujena plačila).

(2) Februarja 2013 se je prispevek iz proračuna v sklad izračunal skladno s členom 3 in členom 5 Uredbe:

Člen 3 Uredbe[2] določa ciljni znesek sklada, ki znaša 9 % skupnih neplačanih obveznosti do virov sredstev iz vsake operacije, povečanih za neplačane zapadle obresti.

V členu 5 Uredbe je navedeno, da se znesek, ki se prenese iz proračuna v sklad v letu n+1, izračuna na osnovi razlike med ciljnim zneskom in vrednostjo neto premoženja sklada ob koncu leta n–1, kot je izračunana na začetku leta n.

Za prilagoditev sklada na 9 % skupnih neplačanih obveznosti do virov sredstev je bilo v proračunu za leto 2014 za prispevek skladu namenjenih 58,43 milijona EUR. Ciljni znesek je 31. decembra 2012 znašal 2 078,92 milijona EUR, kar ustreza 9 % skupnih neplačanih zajamčenih operacij (23 099,15 milijona EUR). Razlika med ciljnim zneskom in neto premoženjem sklada v višini 2 020,49 milijona EUR je bila 31. decembra 2012 enaka znesku 58,43 milijona EUR.

Ta znesek je bil potreben za oblikovanje rezervacij sklada v letu 2014, novembra 2013 pa sta ga odobrila Svet in Evropski parlament v postopku odobritve proračuna za leto 2014. Pozneje je bil prepoznan kot terjatev sklada iz proračuna.

(3) Iz proračuna je bil 20. februarja 2013 v sklad prenesen znesek v višini 155,66 milijona EUR, kar ustreza znesku oblikovanja rezervacij iz leta 2013 (gl. odstavek 3.2.1 Oblikovanje rezervacij sklada).

2.3. Pomembne transakcije po datumu poročanja

Iz proračuna je bil 27. februarja 2014 v sklad prenesen znesek v višini 58,43 milijona EUR, kar ustreza znesku oblikovanja rezervacij za leto 2014.

2.4. Predložitev računov

2.4.1. Podlaga za pripravo

Računovodski izkazi sklada (kot tudi predkonsolidirani računovodski izkazi) so bili pripravljeni v skladu z računovodskimi pravili, ki jih je sprejel računovodja Evropske komisije, zlasti v skladu z „Računovodskim pravilom 11 – Finančni instrumenti“, kot je pojasnjeno v delovnem dokumentu služb Komisije.

2.4.2. Predkonsolidirani računovodski izkazi sklada na dan 31. decembra 2013

Predkonsolidirani računovodski izkazi sklada se pripravijo zato, da se vključijo računovodske operacije, ki niso vključene v računovodske izkaze sklada, ki jih pripravi EIB (glej delovni dokument služb Komisije). Take operacije je treba vključiti zaradi zaporednih zamujenih obveznosti, ki so nastale od ustanovitve sklada. Če upravičenec do posojila, za katerega jamči sklad, zamudi z izpolnjevanjem obveznosti, bi morala predkonsolidirana bilanca stanja vključevati vsa morebitna zaostala plačila, povečana za obračunane zamudne obresti in druge računovodske časovne razmejitve[3], vse do polnega poplačila dolgovanih zneskov skladu. Ob koncu leta bo za sklad pripravljen celoten niz računovodskih izkazov, ki se konsolidirajo v konsolidirani bilanci stanja EU. Na dan 31. decembra 2013 obstajajo zamujena plačila za posojila Siriji, ki jih je kril sklad, in se evidentirajo v predkonsolidiranih računovodskih izkazih kot kratkoročna sredstva (prenesena posojila) v skupnem znesku 85 462 796,16 EUR. Kratkoročna sredstva prav tako vključujejo začasno terjatev EIB v višini 22 039 281,70 EUR za unovčena jamstva, ki niso še plačana, in ustrezne zneske, kjer je EIB še vedno upnik Sirije do plačila sredstev. Kratkoročne obveznosti vključujejo obveznost EIB v višini 22 839 314,22 EUR za unovčena jamstva, ki niso še plačana, in ustrezne zneske. Skupni znesek v predkonsolidirani bilanci stanja tako znaša 2 111 858 720,77 EUR.

Opozoriti je treba, da predkonsolidirani računovodski izkazi odražajo priporočilo Računskega sodišča, naj se prikažejo obračunane obresti, povezane s finančnimi sredstvi evropskih institucij, razpoložljivimi za prodajo, tako, kot se pričakuje, da bodo plačane v naslednjih dvanajstih mesecih po datumu poročanja. Ta kategorizacija je bila zaradi primerljivosti uporabljena tudi za zneske iz leta 2012.

2.4.2.1. Jamstveni sklad: predkonsolidirana bilanca stanja

Predkonsolidirana bilanca stanja je priprava bilance stanja za konsolidacijo v konsolidiranih računovodskih izkazih EU. Glavne spremembe so obrazložene v opombah k bilanci stanja.

Bilanca stanja: Sredstva v EUR || 31. 12. 2013 || 31. 12. 2012

NEKRATKOROČNA SREDSTVA || ||

Dolgoročne naložbe || 1 432 206 953,14 || 1 331 523 103,78

Portfelj sredstev, razpoložljivih za prodajo – strošek || 1 394 349 787,68 || 1 277 457 029,68

Portfelj sredstev, razpoložljivih za prodajo – aktuarska razlika || 2 830 052,94 || 1 937 127,51

Portfelj sredstev, razpoložljivih za prodajo – popravek na pošteno vrednost || 35 027 112,52 || 52 128 946,59

Portfelj sredstev, razpoložljivih za prodajo – oslabitev sredstev || – || –

|| ||

Nekratkoročna sredstva skupaj || 1 432 206 953,14 || 1 331 523 103,78

|| ||

KRATKOROČNA SREDSTVA || ||

Kratkoročne naložbe || 361 614 283,35 || 284 047 864,76

Portfelj sredstev, razpoložljivih za prodajo – strošek || 345 762 688,23 || 265 916 314,50

Portfelj sredstev, razpoložljivih za prodajo – aktuarska razlika || –2 717 150,48 || -–2 383 541,31

Portfelj sredstev, razpoložljivih za prodajo – popravek na pošteno vrednost || 1 635 647,34 || 1 540 460,39

Portfelj sredstev, razpoložljivih za prodajo – časovne razmejitve || 16 933 098,26 || 18 974 631,18

Portfelj sredstev, razpoložljivih za prodajo – oslabitev sredstev || – || –

|| ||

Kratkoročne terjatve || 165 934 371,86 || 196 117 402,09

drugo: terjatve – prispevki iz proračuna EU || 58 432 294,00 || 155 660 000,00 ||

drugo: terjatve – kuponi || – || 601 389,32 ||

drugo: unovčena jamstva (terjatve EIB) || 22 039 281,70 || 17 982 385,53 ||

drugo: prenesena posojila (terjatve Sirije) || 85 462 796,16 || 21 873 627,24 ||

|| ||

Denarna sredstva in njihovi ustrezniki || 152 103 112,42 || 250 093 844,14

Tekoči računi || 1 222 298,07 || 8 074 235,40

Kratkoročni depoziti – nominalno || 150 872 000,00 || 242 000 000,00

Obračunane obresti na kratkoročne depozite || 8 814,35 || 19 608,74

|| ||

Kratkoročna sredstva skupaj || 679 651 767,63 || 730 259 110,99

|| ||

SREDSTVA SKUPAJ || 2 111 858 720,77 || 2 061 782 214,77

Bilanca stanja: obveznosti v EUR || 31. 12. 2013 || 31. 12. 2012

KAPITAL || ||

Kapital (jamstveni sklad) || 1 067 100 081,26 || 1 039 002 973,21

Dodeljeni prispevki, neplačani || 58 432 294,00 || 155 660 000,00

Plačila iz proračuna || 1 008 667 787,26 || 883 342 973,21

Rezerve || 36 665 073,82 || 53 681 272,87

Prva uporaba – rezerva poštene vrednosti || 2 313,96 || 11 865,89

Sprememba poštene vrednosti sredstev, razpoložljivih za prodajo || 36 662 759,86 || 53 669 406,98

Zbrani presežek/primanjkljaj || 950 218 191,35 || 906 288 860,95

Preneseni rezultati || 950 218 191,35 || 906 288 860,95

Poslovni izid za zadevno leto || 33 562 793,32 || 43 929 330,40

Lastniški kapital skupaj || 2 087 546 139,75 || 2 042 902 437,43

|| ||

KRATKOROČNE OBVEZNOSTI || ||

Obveznosti || 24 312 581,02 || 18 879 777,34

drugo: unovčena jamstva (obveznosti EIB) || 22 839 314,22 || 17 982 385,53

drugo: manipulativni stroški (obveznosti EIB) || 598 367,37 || 60 285,11

drugo || 874 899,43 || 837 106,70

Kratkoročne obveznosti skupaj || 24 312 581,02 || 18 879 777,34

|| ||

OBVEZNOSTI SKUPAJ || 2 111 858 720,77 || 2 061 782 214,77

Pojasnila k bilanci stanja:

· „Kratkoročne terjatve“ vsebujejo znesek oblikovanja rezervacij za leto 2014, ki ga je iz proračuna EU treba plačati v sklad v začetku leta 2014 Vključujejo tudi prenesena posojila in zneske posojil, ki so bili unovčeni, vendar še niso bili plačani (plačilo januarja/februarja 2014), ter povezane zneske Ti zneski vključujejo kapital, obresti in kazni, ki se plačajo v proračun Evropske unije po sprostitvi jamstva sklada Razlika v „zbranem presežku“ v kapitalu v primerjavi s finančnim položajem sklada, predstavljenim v delovnem dokumentu služb, je pojasnjena z zaporednimi vračili terjatev in kazni v sklad.

· „Obveznosti“ za leto 2013 vključujejo unovčena jamstva, ki na datum bilance stanja še niso bila plačana, in ustrezne zneske, obračun pristojbin za izterjavo, ki se plačajo EIB, provizije EIB za upravljanje in revizijske stroške.

· Komisija leta 2013 in 2012 v portfelju sklada ni zabeležila nobenih oslabitev glede prenesenih posojil in deležev državnih obveznic in obveznic z državnim jamstvom v EU.

· Izpostavljenost sklada državnemu tveganju EU glede na državo je mogoče najti v delovnem dokumentu služb Komisije Na dan 31 decembra 2013 so bile prve tri države v smislu izpostavljenosti državnemu tveganju Francija, Nemčija in Belgija z utežjo tveganja 21%, 20% in 12%.

· Jamstveni sklad: predkonsolidiran izkaz poslovnega izida

Na enak način kot bilanca stanja se za vključitev v konsolidirane računovodske izkaze EU pripravi tudi predkonsolidiran izkaz poslovnega izida. Glavni popravki so obrazloženi v opombi k predkonsolidiranemu izkazu poslovnega izida.

|| 2013 || 2012

Prihodki od finančnih operacij || 35 234 727,71 || 47 722 795,64

Prihodki od obresti || ||

Prihodki od obresti iz denarnih sredstev in njihovih ustreznikov || 208 412,77 || 2 152 817,58

Prihodki od obresti iz razpoložljivih sredstev za prodajo || 31 299 159,53 || 36 869 194,02

Drugi prihodki od obresti (izposoja vrednostnih papirjev) || 83 827,76 || 104 765,51

Iztrženi dobiček od prodaje sredstev, razpoložljivih za prodajo || 1 364 029,81 || 8 596 018,53

Drugo: prenesena posojila (prihodki od obračunanih obresti) || 2 279 297,84 || –

|| ||

Odhodki za finančne posle || –1 671 934,39 || –3 793 465,24

Stroški obresti || ||

Realizirana izguba od prodaje sredstev, razpoložljivih za prodajo || – || –2 781 347,56

Drugi finančni stroški || –1 671 934,39 || –1 012 117,68

drugo: plačila za revizijske storitve jamstvenega sklada || –33 600,00 || –31 800,00

drugo: provizija za upravljanje in manipulativni stroški jamstvenega sklada || –841 299,43 || –805 306,70

drugo: Drugi finančni stroški || –139 943,88 || –114 725,87

drugo: nerealizirana tečajna izguba prenesenih posojil || –119 008,82 || –

drugo: provizija za upravljanje in manipulativni stroški izterjav || –538 082,26 || –60 285,11

POSLOVNI IZID ZA ZADEVNO LETO || 33 562 793,32 || 43 929 330,40

Opomba k predkonsolidiranemu izkazu poslovnega izida:

„Drugi finančni stroški“ vključujejo provizije EIB za upravljanje, revizijske stroške, nerealizirane tečajne izgube prenesenih posojil in obračun provizij za izterjavo, ki se plačajo EIB.

3. Plačila v sklad ali iz njega

Ta oddelek obravnava finančne tokove v sklad ali iz njega

3.1. Pravna podlaga za plačila v sklad iz splošnega proračuna

Uredba je bila spremenjena leta 2007[4], da bi se zagotovila učinkovitejša poraba proračunskih sredstev tako, da se oblikovanje rezervacij sklada zagotavlja na podlagi zabeleženih zneskov neplačanih zajamčenih posojil. Če se poveča znesek neplačanih obveznosti, se bo povečal tudi prispevek iz proračuna EU, potreben za ohranitev ciljnega zneska za sklad. Zato lahko EIB uporabi jamstvo le, če je to nujno potrebno in mora primerno uporabiti možnost operacij na lastno tveganje.

Ciljni znesek je 9 % neplačanih posojil in zavarovanih posojil, vključno z vsemi vrstami zajetih poslov (posojila EIB, MFA in Euratom) zunaj EU. Posledica razlike med ciljnim zneskom in vrednostjo neto premoženja sklada bo zagotavljanje sredstev iz proračunske vrstice 01 03 06 „Oblikovanje rezervacij jamstvenega sklada“ v sklad ali plačilo iz sklada v proračun v primeru presežkov.

Znesek, ki je na voljo za financiranje sklada, se zagotavlja prek proračunske vrstice 01 03 06 „Oblikovanje rezervacij jamstvenega sklada“ v postavki 4 (Zunanji odnosi).

3.2. Plačila v splošni proračun ali iz njega med proračunskim letom

3.2.1. Oblikovanje rezervacij sklada

Na podlagi neplačanih zajamčenih operacij v višini 21 234,34 milijona EUR na dan 31 decembra 2011 je bil v izkazu odhodkov v splošnem proračunu Evropske unije za leto 2013 pri proračunski vrstici 01 03 06 „Oblikovanje rezervacij jamstvenega sklada“ dodan znesek 155,66 milijona EUR. Znesek je bil plačan 20 februarja 2013 v eni transakciji iz proračuna v sklad.

3.2.2. Obresti na naložbe likvidnih sredstev sklada

3.2.2.1. Naložbena politika

Likvidna sredstva sklada se vlagajo v skladu z načeli upravljanja, določenimi v prilogi k sporazumu, kakor je bil spremenjen[5]. Zato je treba 20 % sredstev sklada vložiti v kratkoročne naložbe (do enega leta). Te naložbe vključujejo vrednostne papirje z variabilno obrestno mero, ne glede na njihove datume zapadlosti, in vrednostne papirje s fiksno obrestno mero, ki jim preostaja največ eno leto do zapadlosti, ne glede na njihovo začetno zapadlost. Da se ohrani ravnotežje med različnimi instrumenti, ki zagotavljajo potrebno likvidnost, se zadrži najmanj 100 milijonov EUR v instrumentih denarnega trga, zlasti bančnih depozitih.

Seznam bank, ki imajo dovoljenje za sprejemanje depozitov, predlaga EIB, Komisija pa ga potrdi. Seznam se zaradi sprememb v ocenah bank redno posodablja Vse banke imajo za kratkoročne naložbe oceno najmanj P1 po bonitetni agenciji Moody's ali enakovredno oceno po bonitetnih agencijah Standard & Poor’s ali Fitch. Za naložbe, ki se opravijo pri zadevnih bankah, veljajo pravila, ki zagotavljajo konkurenčno donosnost in preprečujejo vsakršno koncentracijo tveganja.

Približno 80 % sredstev sklada bo vloženih v portfelj obveznic s preostalo zapadlostjo do največ 10 let in šest mesecev od datuma plačila. Povprečno trajanje naložb vseh sredstev sklada ne sme biti daljše od petih let. Pri naložbah v obveznice je treba spoštovati nekatera specifična merila, kot so likvidnost, bonitetna ocena, primernost nasprotnih strank in omejitve koncentracije. Da bi zagotovili dobro razpršitev tveganja, celotni znesek, vložen v obveznice posameznega vlagatelja, ne sme prekoračiti 10 % skupne nominalne vrednosti portfelja.

3.2.2.2. Uspešnost

Sklad je leta 2013 dosegel absolutni donos +0,7914 %, s čimer je zaostal za merilom uspešnosti za 33,71 bazne točke. V zadnjih treh letih je bil absolutni donos sklada 9,3 %, kar presega merilo uspešnosti za 2,2 %. Merilo uspešnosti sklada je določeno predvsem na podlagi indeksov iBoxx (zlasti indeksov EUR Eurozone Sovereign in EUR Collateralized Covered) ter Euribid za kratkoročno izpostavljenost.

Za celotno leto 2013 je bilo na splošno značilno, da je bila v sistemu presežna likvidnost, da bi ublažili tržne pritiske glede počasne rasti. Zaradi teh razmer so bile kratkoročne obrestne mere na izjemno nizki ravni. Temu primerna je bila tudi uspešnost sklada za leto 2013, ki je sicer bila pozitivna (gl oddelek 2 4 2 delovnega dokumenta služb Komisije: Uspešnost).

3.2.2.3. Prihodki od finančnih operacij

Leta 2013 so prihodki od obresti na denarna sredstva in njihove ustreznike in vrednostne papirje znašali 35 234 727,71 EUR, razporejeni pa so bili kot sledi:

Opis: || 2013 || 2012

Prihodki od obresti na denarna sredstva in njihove ustreznike || 208 412,77 || 2 152 817,58

Obračunane obresti na kratkoročne depozite || 205 694,91 || 2 660 950,98

Sprememba obračunanih obresti na kratkoročne depozite || –10 794,39 || –522 446,95

Obresti na bančne tekoče račune || 13 512,25 || 14 313,55

Prihodki od obresti iz razpoložljivih sredstev za prodajo || 31 299 159,53 || 36 869 194,02

Obračunane obresti – portfelj, razpoložljiv za prodajo || 36 599 210,68 || 38 824 106,90

Sprememba obračunanih obresti – portfelj, razpoložljiv za prodajo || –2 642 922,24 || –1 367 664,30

premija/diskont || –2 657 128,91 || –587 248,58

Prihodki od izposoje vrednostnih papirjev || 83 827,76 || 104 765,51

Realizirani dobiček od prodaje finančnih sredstev || 1 364 029,81 || 8 596 018,53

Obračunane obresti na prenesena posojila || 2 279 297,84 || –

Obresti na finančne naložbe likvidnih sredstev sklada || 35 234 727,71 || 47 722 795,64

3.2.2.4. Odhodki za finančne posle

Stroški finančnih operacij so znašali 1 671 934,39 EUR, kar vključuje provizije EIB za upravljanje v višini 841 299,43 EUR, druge finančne stroške v višini 139 943,88 EUR, stroške za zunanjo revizijo v višini 33 600,00 EUR, nerealizirane tečajne izgube prenesenih posojil v višini 119 008,82 EUR in manipulativne stroške v višini 538 082,26 EUR.

4. Obveznosti sklada

Obveznosti sklada ustrezajo vsem finančnim obveznostim, ki jih ima sklad.

4.1. Zamujena plačila

· Jamstva, unovčena pri jamstvenem skladu po zamujenih plačilih

Zaradi slabšanja razmer v Siriji so Svet za zunanje zadeve, Evropski parlament in Svet v letu 2011 sprejeli vrsto sklepov v povezavi s to državo. Predvsem so prepovedali izplačila EIB v povezavi z obstoječimi posojilnimi pogodbami in zamrznili pogodbe EIB o tehnični pomoči za državne projekte v Siriji. Ta sklep je bil nato vključen v Sklep Sveta 2011/782/SZVP z dne 1 decembra 2011 in Uredbo Sveta (EU) št 36/2012 z dne 18 januarja 2012.

Posledično EIB ni začela izvajati nobenega novega financiranja od maja leta 2011, vsa tekoča izplačila in storitve tehnične pomoči za Sirsko arabsko republiko pa so od novembra 2011 do nadaljnjega zamrznjena.

Sirija je v zadnjih letih v celoti in pravočasno servisirala posojila do EIB, od novembra 2011 pa se ta sooča z zamudami plačil iz naslova sirskih državnih posojil. V skladu z jamstvenim sporazumom med EU in EIB je posledično EIB pri jamstvenem skladu v letu 2012 in 2013 unovčila 13 jamstev v skupnem znesku 107 milijonov EUR. Dve plačili sta bili izvršeni v letu 2012 (24 milijonov EUR, od katerih je bilo izterjanih 2,1 milijona EUR), v letu 2013 pa osem plačil (61 milijonov EUR). Plačilo za tri druga unovčenja (22 milijonov EUR) naj bi bilo poravnano v prvem četrtletju 2014.

· Dogodki po datumu poročanja

Do aprila 2014 je bilo unovčeno jamstvo za še dve zamujeni plačili Sirije v skupnem znesku 12,1 milijona EUR.

4.2. Prejemek EIB

Prejemek EIB sestavljajo provizije za upravljanje in pristojbine za izterjavo Provizije za upravljanje se plačajo za upravljanje sklada. Pristojbine za izterjavo zajemajo ukrepe izterjave v povezavi s terjatvami neizpolnjenih obveznosti, ki jih krije jamstvo EU za finančne operacije EIB zunaj EU.

Provizije za upravljanje

Drugi dopolnilni sporazum k sporazumu, podpisanem 26 aprila in 8 maja 2002, določa, da se prejemek banke izračuna na podlagi degresivne letne stopnje provizije za vsako ustrezno tranšo sredstev sklada. Ta prejemek se izračuna na podlagi letnega povprečja sredstev sklada.

Prejemek banke za leto 2013 znaša 841 299,43 EUR in je bil vknjižen v izkaz poslovnega izida, v bilanci stanja pa je zabeležen kot časovne razmejitve (obveznosti). Povečanje v višini 35 992,73 EUR v primerjavi z letom 2012 je bilo posledica rasti letne povprečne vrednosti sredstev sklada v letu 2013.

Pristojbine za izterjavo, ki se plačajo EIB, se izračunajo na podlagi veljavnega sporazuma o izterjavi, ki sta ga Komisija in EIB podpisali novembra 2010. Ob koncu leta 2013 je vsota obračunanih pristojbin za izterjavo znašala 658 652,48 EUR.

[1] UL L 145, 10.6.2009, str. 10.

[2] Uredba določa, da finančne posle z državami pristopnicami, ki so zajeti v skladu, po datumu pristopa še naprej krije jamstvo EU. Od navedenega datuma dalje to sicer niso več zunanji ukrepi EU in so vključeni neposredno v splošni proračun Evropske unije ter niso več zajeti v skladu.

[3] Druge računovodske časovne razmejitve vključujejo tečajne razlike in pristojbine za izterjatev, ki se plačajo EIB.

[4] Uredba Sveta (ES, Euratom) št. 89/2007 z dne 30. januarja 2007 o spremembi Uredbe Sveta (ES, Euratom) št. 2728/94 o ustanovitvi Jamstvenega sklada za zunanje ukrepe (UL L 22, 31.1.2007, str. 1).

[5] Spremenjen z dopolnilnim sporazumom št. 1 z dne 17./23. septembra 1996, dopolnilnim sporazumom št. 2 z dne 26. aprila/8. maja 2002, dopolnilnim sporazumom št. 3 z dne 25. februarja 2008 ter dopolnilnim sporazumom št. 4 z dne 9. novembra 2010.